พอดีว่ามีเพศสัมพันธ์ในวันไข่ตก(คำนวณตามแอพแต่พึ่งเริ่มใช้เดือนแรก)แต่ป้องกัน ถุงยางไม่รั่วไม่แตกค่ะ แต่เผลอไปหยอกแฟนโดนขึ้นคร่อมเค้าแล้วไม่แน่ใจว่าของเค้ามันโดนของเรามั้ย แล้วเราก็ไปเข้าห้องน้ำกะว่าจะล้างแต่ลืมตัวฉีดเข้าไปในช่องทางที่มีเพศสัมพันธ์ ไม่ทราบว่าเราจะมีโอกาสท้องมั้ยคะ
สวัสดีค่ะ การใช้ถุงยางอนามัยนั้น แม้จะใช้ได้อย่างถูกต้อง ไม่มีการฉีกขาดหรือรั่วซึม ก็จะยังมีโอกาสตั้งครรภ์ได้ประมาณ 2% ส่วนการที่อวัยวะเพศชาย ซึ่งมีน้ำอสุจิเปื้อนอยู่ โดนอวัยวะเพศหญิงภายนอก ไม่น่าทำให้เกิดการตั้งครรภ์ได้ค่ะ และการฉีดน้ำ ก็ไม่ได้ช่วยทำให้อสุจิเข้าไปในช่องคลอดได้ค่ะหลังจากนี้ ก็ควรรอดูว่าประจำเดือนจะมาหรือไม่ หากไม่มา ก็ควรตรวจหาการตั้งครรภ์ดูด้วยค่ะและหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น